cyanic-selkie/wikianc huggingface dataset:
חשפנות
מעמדם החוקי
בית המשפט המנהלי העליון בגרמניה אישר החלטה של רשות מקומית לסרב להעניק רישיון למופע הצצה. בית המשפט קבע שאין לתת רישיון לניהול עסק שבו נשים רוקדות בעירום לעיני צופים המציצים בהן בתשלום, חרף הסכמת הנשים ופגיעה בחופש העיסוק שלהן. בית המשפט הדגיש שהשתתפותה של האשה מרצונה באותו מופע אינה גורעת מהפגיעה בכבוד האדם, שהוא ערך אובייקטיבי כללי, שאדם אינו יכול לוותר עליו.
היסטוריה של מועדון הכדורגל צ'לסי
חזרת למפארד (2019–2021)
בינואר 2020 חשפה צ'לסי ציור קיר של סולומון סוזה על קיר חיצוני ביציע המערבי באצטדיון סטמפורד ברידג'. ציור הקיר הוא חלק מקמפיין 'תגידו לא לאנטישמיות' של צ'לסי במימון בעלי המועדון רומן אברמוביץ'. על ציור הקיר נראים תיאורים של הכדורגלנים יוליוס הירש וארפאד וייס, שנהרגו במחנה הריכוז אושוויץ, ורון ג'ונס, שבוי מלחמה בריטי המכונה 'שוער אושוויץ'.
רדיקלים חופשיים
רדיקלים חופשיים בביולוגיה
בקרב בעלי חיים יש שפיתחו הגנה טובה נגד רדיקלים חופשיים. הגנה זו מאפשרת להם לחיות זמן רב יחסית לכמות החמצן שהם נושמים. השיאנים בתחום הם כנראה העטלפים, שתוחלת חייהם מגיעה לסביבות 30 שנים, פי 10 עד 15 מזו של העכבר. גם לרוב העופות הגנה טובה, ויחסית לקצב פעימות לבם הם בעלי תוחלת חיים ארוכה. כך, למשל, תוחלת חייו של התוכי האוסטרלי היא כ-15 שנים.
בעולם המתועש קיימים גורמים חיצוניים המעצימים את יצירת הרדיקלים החופשיים בגוף באופן מלאכותי, כדוגמת קרינה, זיהום אוויר, עישון, חומרי הדברה וחומרי ניקוי. את הפחתת נזקי הרדיקלים, בנוסף לצמצום החשיפה לגורמים המאיצים את היווצרותם, ניתן להשיג על ידי צריכת תוספי מזון הנחשבים למנטרלי רדיקלים חופשיים, כגון ויטמין C, ויטמין E, סלניום ואבץ.
כריזוקולה
השימוש העיקרי בכריזוקולה הוא כמקור משני לכריית נחושת, כמו כן משמש המינרל כאבן קישוט בשל צבעו הנאה הכחול-ירוק וכן בשל דמיונו לאופאל, אם כי כריזוקולה טהורה פריכה מדי למטרה זו ורק דגימות המכילות גם קוורץ ניתנות לליטוש.
השוטר
הסרט הוקרן בבתי הקולנוע בצרפת וזכה לביקורות משבחות ולהצלחה בקופות. "השוטר" הוקרן גם בגרמניה, ויצא לבתי הקולנוע בארצות הברית בפברואר 2013.
מ. דניאל
קורות חיים
דניאל נולד בעיר דבינסק שבאימפריה הרוסית למשפחת בעלי מלאכה עניים, וזכה לחינוך דתי מסורתי. עסק במלאכות רבות בטרם הפך למורה בגיל עשרים. בעת מלחמת העולם הראשונה גלה להרי אורל. לימים שימשה לו גלות זו מקור ורקע לספריו.
תרכובת מזו
דוגמאות
שתי דוגמאות נוספות של תרכובות מזו הן: מזו-3,2-דיברומובוטן (meso-2,3-dibromobutane), חומצה ציס-ציקלוהקסאן-2,1-דיקרבוקסילית (cis-cyclohexane-1,2-dicarboxylic acid).
נתנאל קורייר
נתנאל קורייר (באנגלית: Nathaniel Currier; 27 במרץ 1813 - 20 בנובמבר 1888) היה ליתוגרף אמריקאי. הוא עמד בראש חברת Currier & Ives יחד עם ג'יימס איבס.
ציונה פסל
ביוגרפיה
בתום הקדנציה בעירייה פנתה לתחום העסקי והתמחתה בניהול ארגוני. מוסמכת המרכז לניהול בשיתוף של ד"ר יצחק אדיג'ס. ובין השנים 1991–1993 שימשה כמנכ"ל אדיג'ס ישראל בע"מ. כיום, פעילה כמתנדבת מטעם משרד הביטחון למשפחות שכולות.
נארלס בארקלי
חברי הלהקה
בראיון שהעניק סי-לו ל CNN בספטמבר 2010, סיפר כי נארלס בארקלי תוציא אלבום נוסף בעתיד הקרוב. הוא גם הצהיר שזה יהיה אלבומה אחרון של הלהקה.
חמדי סליחי
קריירה
סליחי התחיל את הקריירה שלו במחלקת הנוער של ולאזניה שקודרה. בעונת עלה לקבוצה הבוגרת אך שיחק רק בשני משחקים. בעונת הבקיע סליחי 14 שערים ב-33 משחקים. בעונתו השלישית במועדון הוא שיחק ב-20 משחקים וכבש 16 שערים. בשנת עבר לקבוצת פאניוניוס היוונית, אך מיעט לשחק ובעיקר עלה כמחליף ולאחר חצי עונה חזר למולדתו וחתם בקבוצת קיי אף טירנה. בעונתו הראשונה זכה עם המועדון בגביע האלבני והוכתר למלך השערים של הליגה לאחר שכבש 29 שערים.
בחלון ההעברות בינואר 2007 עבר סליחי לקבוצת ריד האוסטרית. בעונתו הראשונה במועדון כבש שישה שערים וסיים עם המועדון במקום השני בליגה. סליחי גם הבקיע שני שערים במוקדמות גביע אופ"א נגד נפטצ'י באקו, כאשר השער השני היה שער שהעלה את ריד לשלב הבא. בעונת, הבקיע סליחי 12 שערים וסיים במקום הרביעי בטבלת מלכי השערים, כאשר קבוצתו סיימה במקום השביעי בטבלה. ב-31 באוגוסט 2009 חתם סליחי בראפיד וינה לשלוש שנים. במשחקו הראשון במועדון סליחי נכנס למשחק כמחליף במחצית שנייה, וכבש בדקה 83 את שער הבכורה שלו בתיקו 2-2 נגד רד בול זלצבורג. את עונתו הראשונה במועדון סיים סליחי עם 17 שערים (2 במדי ריד). סליחי סייע לקבוצתו לסיים במקום השלישי ובהשגת כרטיס למוקדמות הליגה האירופית. ב-3 בנובמבר 2010 הבקיע את שער הבכורה שלו באירופה עבור ראפיד וינה, נגד צסק"א סופיה בליגה האירופית. ב-20 בנובמבר 2010 הבקיע רביעייה בניצחון 0-5 על לאסק לינץ.
הוגו בלאק
במלחמת העולם השנייה כתב בלאק את חוות דעת הרוב בפסק דין קורמאטסו נגד ארצות הברית שאישר את כליאת היפנים בארצות הברית. בלאק התנגד לדוקטרינת ההליך הראוי המהותי (הפירוש לתפישה זו של מתנגדי הניו-דיל בבית המשפט העליון גרם לחוסר אפשרות של הממשלה לחוקק חוקים שהשמרנים טענו שהם הפריעו לכאורה לחירויותיהם של בעלי העסקים) והוא האמין שאין כל בסיס במילות החוקה לזכות לפרטיות, והצביע ברוח דברים אלו בפסק הדין "גריזוולד נגד קונטיקט"  מ-1965.
סנאטור
בלאק היה תומך נלהב של הנשיא רוזולט ושל מדיניות הניו דיל. הוא קידם בעיקר את הצעת חוק הארגון מחדש במערכת המשפט של 1937, שהייתה ניסיון בלתי מוצלח של הנשיא רוזוולט להגדיל את מספר השופטים בבית המשפט העליון שיצביעו בעד תוכניותיו.
משנתו המשפטית
המרכיב השלישי, האבסולוטיות של בלאק, הובילה אותו לכפות את הזכויות על פי החוקה, ולאו דווקא לנסות להגדיר את המשמעות, ההיקף או המידה של כל זכות. בלאק הביע את השקפתו על מגילת הזכויות בחוות הדעת שכתב ב-1947 בפסק הדין "אדמסון נגד קליפורניה", שאותו הוא החשיב כ"חוות הדעת המשמעותית ביותר שנכתבה על ידו":
טקסטואליזם ואורגינליזם
בלאק שלל את ההסתמכות על מה שהוא כינה תפישה "מסתורית ומפוקפקת" על משפט הטבע. לדבריו תאוריה זו הייתה מעורפלת ושרירותית ורק התירה לשופטים לאכוף את השקפותיהם האישיות על האומה. תחת זאת הוא טען שבתי המשפט צריכים להגביל את עצמם לניתוח הקפדני של לשון החוקה. בלאק גם היה מתנגד של תאוריית "החוקה החיה". בחוות דעת המיעוט שלו הוא כתב:
התיקון הראשון
על כל פנים, בלאק לא האמין שליחידים עומדת הזכות להתבטא בכל פעם שהם מעוניינים בכך. הוא כתב את חוות דעת הרוב בפסק הדין "אדרלי נגד פלורידה" מ-1966, שאישר באופן שנוי במחלוקת הרשעה בהסגת גבול של מפגינים שהפגינו בתוך רכוש ממשלתי. הוא גם כתב חוות דעת מיעוט בפסק הדין "טינקר נגד בית הספר המחוזי העצמאי הקהילתי של דה מוין" מ-1969, שבו פסק בית המשפט העליון שלתלמידים יש זכות לענוד סרטי זרוע (כסוג של מחאה) בבתי הספר, בכותבו,
ההליכים הפליליים
במקרים אחרים נקט בלאק בראיה רחבה של זכויות הנאשמים הפליליים. הוא הצטרף לחוות דעת הרוב בפסק הדין שהיווה ציון דרך משמעותי, פסק דין מירנדה נגד אריזונה מ-1966, שהטיל על שוטרים את החובה לידע את החשודים על זכויותיהם טרם חקירתם, ובאופן עקבי הוא הצביע בעד יישום התיקונים הרביעי, החמישי, השישי והשמיני לחוקה ברמת המדינות.
יישום מגילת הזכויות במדינות
התיאוריה של בלאק זכתה לתמיכתם של שופטים כמו פרנק מרפי וויליאם אורוויל דאגלס. עם זאת, הוא מעולם לא זכה לתמיכת הרוב בבית המשפט. המתנגדים הבולטים ביותר של תאוריה זאת היו השופטים פליקס פרנקפורטר וג'ון מרשל הרלן השני. פרנקפורטר והרלן הסכימו שהתיקון ה-14 לא היה תקף למדינות בפני עצמו, אלא רק הגן על הזכויות ש"משתמעים במפורש במושג החירות המוסדרת", שהפך לכלל שהשופט בנג'מין קרדוזו קבע קודם לכן בפסק הדין "פלקו נגד קונטיקט".
סעיף הזכות להליך הוגן
דעתו של בלאק על ההליך הראוי נבעה מקריאתו את ההיסטוריה הבריטית. מבחינתו, משמעות ההליך הראוי הייתה שכל בני האדם יישפטו ברוח ההגנות הפרוצדורליות של מגילת הזכויות ובהתאם לחוקים המגובים בחוקה. בלאק טען שעל הממשלה לנהוג באופן שווה לכל האנשים, ללא קשר לעושרם, גילם או גזעם. השקפתו בנוגע להליך הראוי הייתה מוגבלת במובן שהוא הבטיח הליכים שוויוניים. הוא לא הרחיב את השקפתו על ההליך הראוי להליך הראוי המהותי. השקפתו זו תאמה להשקפותיו המילוליות המוקדמות. בלאק לא קשר את ההליך הראוי הפרוצדורלי אך ורק למגילת הזכויות, אך הוא קשר אותה אך ורק למגילת הזכויות בשילוב לסעיפים מפורשים אחרים בחוקה.
אלכסנדר דובצ'ק
לאחר הדחתו
לאחר הדחתו, היה דובצ'ק ליו"ר הפרלמנט הצ'כוסלובקי. שמו המשיך להנשא על ידי המפגינים הליברלים נגד השלטון הקומוניסטי, והשמרנים דרשו את מאסרו. בספטמבר 1969, במסגרת טיהור נרחב של הליברלים מהשלטון, הודח דובצ'ק מהנהלת המפלגה ומהאסיפה הלאומית. דובצ'ק סירב בישיבת ההדחה להודות במשגים בימי שלטונו. בדצמבר 1969 התמנה לשגריר צ'כוסלובקיה בטורקיה. מניחים שהוא מונה לתפקיד השגריר בתקווה שיערוק למערב. במרץ 1970 הושעה דובצ'ק מחברותו במפלגה הקומוניסטית וביוני 1970 הוא הודח מתפקידו כשגריר, הודח מהמפלגה, היה למכונאי, פקיד או מפקח במינהל היערנות בברטיסלאבה, בירת סלובקיה והתגורר בסנץ. דובצ'ק שמר על שתיקה, בהוראת השלטונות, אולם בתחילת 1974 במכתב תנחומים שפורסם באיטליה הגן על האביב של פראג וביקר את שלטונות ארצו שרדפו את תומכיו מימי שלטונו. באוקטובר 1974 שלח איגרת לנשיא הפרלמנט בו התלונן על שצ'כוסלובקיה הפכה למדינת משטרה ועל שסוכנים חשאיים עוקבים אחריו ואחרי בני משפחתו. השלטונות הגיבו על דברי הביקורת של דובצ'ק בלעג ובהצעה שדובצ'ק יהגר למדינה אחרת.
דוקטור פוסטר
דוקטור פוסטר (באנגלית: Doctor Foster) היא סדרת דרמה של ערוץ BBC One ששודרה לראשונה ב-9 בספטמבר 2015. הסדרה שודרה בשתי עונות, כל אחת בת חמישה פרקים, שכתב מייק ברטלט. הסדרה עוסקת ברופאה ד"ר ג'מה פוסטר, שחושדת שבעלה, יזם הנדל"ן סיימון פוסטר, מנהל רומן. אחרי שהיא חוקרת בכיוונים אחדים, מתגלים דברים נוספים מחייה כולל אלימות שקיימת מתחת לפני השטח. קו העלילה נכתב בהשראת הסיפור המיתולוגי של מדיאה, רעיה נבגדת שמרעילה את כלתו החדשה של בעלה והורגת את ילדיהם. העונה השנייה של הסדרה עלתה לשידור ב-5 בספטמבר 2017 והסתיימה ב-3 באוקטובר 2017.
בטונייר
עיקר יתרונו של הבטונייר על הבטון הרגיל הוא שהוא קל בהרבה מהבטון הרגיל. משקל קל הופך את הקונסטרוקציה כולה לזולה יותר והופך גם את הובלת החומרים אל אתר הבנייה לזולה יותר.
Desiderata
זכויות יוצרים
לשיר גרסאות שונות המסתיימות הן ב-"be careful" והן ב-"be cheerful" בהיעדר מקור מוחלט, נראה שההחלטה בדבר הסיום הנכון נותרת בידי הקורא.
פרדי איתן
ביוגרפיה
בתום שנתיים בתפקיד נשלח איתן לנואקשוט בירת מאוריטניה, שם פתח את שגרירות ישראל בנואקשוט. במהלך שלוש שנות פעילותו הוא הידק את היחסים הדו-צדדיים בכל התחומים. הקים במדינה בין היתר בית חולים לאבחון סרטן וארגן ניתוחים של רופאי עיניים ישראלים בלב מדבר הסהרה.
הכוחות להגנה כימית, ביולוגית וגרעינית (רוסיה)
הכוחות להגנה כימית, ביולוגית וגרעינית של הכוחות המזוינים של רוסיה (ברוסית: Войска радиационной, химической и биологической защиты Вооружённых сил Российской Федерации, בקיצור: Войска РХБ защиты ВС РФ) הם כוחות מיוחדים שנועדו לנהל את מערך האמצעים המורכב ביותר שמטרתם לצמצם את אובדן כוחות היבשה ולהבטיח את משימות הלחימה במהלך פעולות בתנאים של זיהום רדיואקטיבי, כימי וביולוגי, וכן שיפור שרידותם והגנתם מפני דיוק גבוה וכלי נשק כימיים אחרים.
חלון לים התיכון
תוכן השיר והרקע לכתיבתו
השיר מתאר מכתב דמיוני שכותב ניצול שואה שעלה לישראל לאהובתו שנותרה בחוץ לארץ. בשיר הוא מספר על כך שהצליח למצוא דירת חדר וחצי על גג של בית נטוש ביפו. מחלון הדירה שמצא נשקף נופו של הים התיכון, ומכאן שם השיר. הוא מציע לה להצטרף אליו כי יש מקום בדירה לה ולילד. את המכתב הוא כותב בדצמבר 1950, ומציין תופעת טבע חריגה כששלג ירד במישור החוף, והזכיר לכותב את נוף ילדותו, כנראה באירופה. השואה מוזכרת בשיר רק במרומז, כשהכותב אומר "עוד הפצע פתוח", או בפזמון החוזר כשהוא מדבר על "סיכוי אחד למיליון" לאושר.
גרסאות כיסוי והתייחסויות תרבותיות
שם השיר שימש מקור לשם הפסטיבל "חלון לים התיכון" המתרחש מדי שנה בחוף אשדוד, והתחיל שנה אחרי שיצא השיר לאור.
ז'יל מאסנה
קורות חייו
מאסנה החל לנגן בגיל צעיר. בגיל 18 החל את לימודיו בקונסרבטוריון בפריז אותם סיים בהצטיינות. בשנת 1862 זכה על יצירה מוזיקלית מקהלתית שחיבר בפרס רומא היוקרתי, שאיפשר לו לגור ברומא 3 שנים. משחזר לפריז הצליח בעזרת ידידים להעלות כמה אופרות שכתב בשהותו ברומא, אך ההצגות לא זכו להצלחה מיוחדת. עם העלאת האופרה "הורדוס" בשנת 1881 זכה מאסנה בפרסומו ככותב מצליח. ב-1878 נתמנה לפרופסור לקומפוזיציה בקונסרבטוריון של פריז, ובמשרה זו החזיק עד מותו.
אננסון
תיאור
האננסון גדל עד לאורך של 22 ס"מ. גופו שמנמן ועגול, והוא מכוסה כמעט כולו בקשקשים גדולים מחוספסים המסתיימים בקוצים חדים הפונים אחורנית. ראשו גדול, כששקערוריות הריר מוקפות בעצם בולטת מגינה. הזרבובית רחבה ותלויה מעל פה רחב. השיניים קטנות ודקות, והן צומחות מהלסתות, מהחך ומעצם המחרשה. על הלסת התחתונה, בסמוך לפינות הפה, יש שתי שקערוריות, המוחבאות כשהפה סגור, המכילות חיידקים ביולומינסנטיים. צבע פוטופור זה הוא ירוק בדגים צעירים והופך אדום ככל שהדג מתבגר. הסנפיר הגבי הראשון מורכב מ-7-5 קרניים קשות (קוצים) וחזקים; הקרניים אינן מחוברות בממברנה ומסודרות לחלופין בין ימין לשמאל. הסנפיר הגבי השני מכיל 12 קרניים רכות. כל אחד מצמד סנפירי הגחון הצהובים מכיל קרן קוצית ארוכה, כמעט כאורך ראש הדג, ו-4-3 קרניים רכות. סנפיר הגחון יכול להינעל בזווית ישרה לגוף. סנפיר השת מכיל 12-11 קרניים וסנפירי החזה 14-15 קרניים.
הקשקשים של האננסון צהובים עד לבנבנים עם שוליים אחוריים שחורים, היוצרים תבנית מיוחדת שנתנה לדג את שמו. השפתיים, הסנטר, וחלקים מהלסת הם שחורים. על הלסת התחתונה יש רצועה אדומה המשתרעת עד הפוטופור. מין זה של דג דומה מאוד לדגי אצטרובל של הסוג Monocentris, ויש המייחסים את האננסון לסוג זה. Cleidopus שונה מ-Monocentris בכך שארובת העין שלו צרה יותר ובמיקומם של איברי האור, הקרובים יותר לקצה הלסת התחתונה ב-Monocentris. מין זה שונה גם מאננסון יפני (Monocentris japonica) בכך שהזרבובית שלהם מעוגלת יותר.
היכן שהוא בזמן
מהלך הצילומים
הסרט צולם באי מקינאק במדינת מישיגן. צוות ההפקה של הסרט נתקל בבעיות רבות בשל איסור חמור להכניס כלי רכב לאזור זה, שכן התנועה באי זה מאושרת רק על ידי סוסים או עגלות. כריסטופר ריב היה אלרגי לסוסים וסבל רבות בזמן צילומי הסרט. בספרו "עדיין אני" נזכר ריב בתקופת הצילומים בחיבה רבה: "מיקום צילומי "היכן-שהוא בזמן" כישף את כולם לחלוטין. העולם האימתי התמוסס ונעלם ככל שהתפתח הסיפור והתוודענו לאחד המקומות הקסומים ביותר על כדור הארץ. נדירות יצא לי לעבוד על סטים כה רגועים והרמונים. אפילו חמומי-הדם של שיקגו נכנעו לפלאי המקום ולאטמוספירה הקסומה."
סנטרם
ראו גם
}}
משה ליסק
ביוגרפיה
אביו של ליסק עלה לארץ ישראל בעלייה השלישית על סיפון הרוסלן במסגרת קבוצת החלוצים שארגן יוסף טרומפלדור באודסה. מאוחר יותר היה חבר בגדוד העבודה, ולאחר מכן הצטרף לסולל בונה, שם עבד עד צאתו לפנסיה. אימו של ליסק, חווה, עלתה ב-1924 בעלייה הרביעית. שנת היוולדו הייתה שנת משבר כלכלי חמור בארץ, והוריו היגרו לצרפת.
טיעון התוצאה
האנציקלופדיה לפילוסופיה של סטנפורד נותנת את הגרסה הבאה של הטיעון, בצורה של סילוגיזם: או במילותיו של ואן אינוואגן, במאמרו "מאמר על רצון חופשי": "אם הדטרמיניזם נכון, אז המעשים שלנו הם תוצאה של חוקי טבע ואירועים בעבר המרוחק. אבל מה שהיה לפני שנולדנו לא תלוי בנו, וגם חוקי הטבע לא תלויים בנו. לכן, ההשלכות של דברים אלו (כולל מעשינו הנוכחיים) אינן תלויות בנו (עמ' 56)."
ברייתא דל"ב מידות
תיאור
חיבור זה מופיע כ"פרשה ראשונה" בתוך חיבור שנקרא 'משנת רבי אליעזר', המשך החיבור (מ'פרשה שלישית' ואילך) מכונה מדרש אגור. הוא יצא לאור מכתב יד על ידי הלל גרשם ענעלאו בשנת 1934. בש"ס וילנא הברייתא נדפס לאחר כללי התלמוד שבסוף מסכת ברכות, בלוויית פירוש.
יש המאחרים את חיבורו לתקופות מאוחרות, וטוענים שאיננה מתקופת התנאים.
משפחת סימפסון - דמויות
להלן פירוט של מרבית הדמויות בסדרה "משפחת סימפסון". בנוסף לחמש הדמויות הראשיות בסדרה של משפחת סימפסון, הסדרה כוללת כמות גדולה יחסית של דמויות משנה בהם צוות עובדים, מורים, בני משפחה, חברים, סלבריטאים מקומיים וכו'. במקרים רבים יוצרי הסדרה ייעדו דמויות משנה רבות לצורך מופע חד פעמי בסדרה. אף על פי כן, חלק גדול מדמויות המשנה קיבלו במשך תפקידים נרחבים יותר לאורך הסדרה ולעיתים אף פרקים אשר התמקדו בהם. לדברי היוצר מאט גריינינג, הסדרה שאבה את הרעיון למגוון הרחב של הדמויות מתוכנית המערכונים הקנדית "Second City Television".
שפילד ונסדיי
שנות התשעים: החיים בצמרת
בעונת הכדורגל הראשונה לכהונתו של אטקינסון כמאמן, 1989-90, סיימה שפילד ונסדיי במקום ה-18 בליגה הראשונה וכתוצאה מכך ירדה לליגה השנייה. בעונה שלאחר מכן הצליחה ונסדיי לשוב ולהעפיל לליגה הראשונה, ואולם שיאה של עונה זו היה הניצחון בגמר גביע הפוטבול ליג נגד קבוצתו הקודמת של אטקינסון, מנצ'סטר יונייטד. הקשר האירי ג'ון שרידן כבש את השער היחיד במשחק, אשר העניק למועדון את התואר הראשון שלו מזה 56 שנים. בתום העונה עזב אטקינסון לאסטון וילה, כשהוא מותיר את המושכות בידיו של חלוצה הוותיק של הקבוצה, טרבור פרנסיס בן ה-37.
שנות ה-2000: הירידה
יוראת' פוטר באוקטובר 2002 בעקבות פתיחה מזעזעת של ונסדיי לעונת. מאמן הרטלפול יונייטד ושוער שפילד ונסדיי לשעבר, כריס טרנר, הוזעק כמחליף. טרנר פעל נמרצות על מנת להצעיר את הקבוצה ובמחזורי הסיום של העונה השיגה ונסדיי תוצאות מרשימות. אלא שבשל אובדן הנקודות במחזור הנעילה של העונה מול ברייטון, נידונה שפילד ונסדיי לירידה נוספת בתוך ארבע שנים, הפעם לליגה השלישית.
עודד (תנועה)
התנועה פעלה הן לעידוד עלייתן של אליטות אינטלקטואליות, בעיקר סטודנטים ואקדמאיים מקרב יהדות מרוקו, ובמשך שנות פעילותה הביאה לעלייתם של כ-1,000 סטודנטים, והן על ידי עידוד ותמיכה בסטודנטים יוצאי מרוקו בישראל. בסוף שנות ה-70 של המאה ה-20 הצטרפו חלק מפעילי התנועה למערכת הפוליטית ובראשית שנות ה-80 התפרקה התנועה.
אסון אוניית המעפילים אגוז ב-1961 היה הזרז שהביא להתאגדותם של סטודנטים יהודים בנפרד מהתאגדות הסטודנטים המרוקאיים בני כל הדתות שפעלו ב"בית מרוקו" שבאוניברסיטת פריז. התנועה הוקמה בפריז בשנת 1962 בידי בוגרי תנועות נוער ציוניות, ושנתיים לאחר מכן, אחרי סמינרים, הכנה רעיונית וביסוס התנועה, עלו לישראל 120 סטודנטים יוצאי מרוקו. בשנת 1968 עבר מרכז התנועה לירושלים. התנועה העניקה מלגות לסטודנטים על מנת שיעלו לישראל וכן פעלו בקרב עולי מרוקו במפעלים כגון מתן שיעורי עזר לכ-10,000 תלמידים, מרביתם בשכונות מצוקה, "מכינה" לטכניון, מחנות קיץ לילדים ממשפחות מעוטות יכולת, מפעלים תרבותיים כגון תיאטרון בובות נודד ולהקה ועוד.
סחוס
סחוס, או חסחוס, הוא רקמת חיבור מתמחה, סיבית וצפופה, המשמשת מרכיב מבני חשוב במקומות רבים בגופם של בעלי חיים שונים, ובפרט בדגי סחוס, ובגוף האדם: מפרקים, כלוב הצלעות, גידים, אוזן, אף, דיסקים בין חולייתיים ודרכי הנשימה – קנה הנשימה וסמפונות.
סחוס סיבי
סחוס סיבי הוא מעין רקמת ביניים בין רקמה סחוסית לרקמה פיברוטית. הסיבים בו הם סיבי קולגן מסוג I ו-II, והמטריצה מכילה פחות חומר יסוד אמורפי, דבר המקנה לו צבע לבן. הוא מצוי באזורים העומדים בלחצים כדוגמת הדיסקים הבין-חולייתים, מאחה עצמות החיק (Symphysis pubica) ואזורי חיבור של גידים, רצועות ועצמות. סחוס זה מחליף את הסחוס הזגוגי לאחר שהאחרון נשחק, אך הוא חסר את יכולתו של הסחוס הזגוגי לעמוד במאמצים אופייניים למפרקים. הוא אינו נמתח ושביר. לסחוס מסוג זה אין מסב סחוס, והכונדרוציטים בו ערוכים בצורה אורכית. סיבי הקולגן שנמצאים בין שורות התאים נמתחים לאורך הסחוס או בצורה לא מסודרת, בהתאם לעומסים המופעלים על הסחוס. מטריצת הסחוס הסיבי נצבעת בצורה אצידופילית בתתקינים היסטולוגיים.
גביע הפדרציה 2006
מתכונת התחרות
בית עולמי א' כלל 8 קבוצות ובית עולמי ב' כלל 8 קבוצות.
יתר הקבוצות התחרו בבתים אזוריים (בית אמריקה, בית אסיה/אוקיאניה ובית אירופה/אפריקה).
ישראל בתחרות
בנבחרת השתתפו אנה סמשנובה, ציפי אובזילר ושחר פאר. הנבחרת החלה את השתתפותה בבית אזורי אירופה/אפריקה דרג א'. התחרויות נערכו בבולגריה באפריל 2006. הנבחרת שיחקה בבית ד' וסיימה אותו במקום הראשון. כתוצאה מכך הנבחרת המשיכה ושיחקה נגד. היא ניצחה 2:1 והתקדמה לפלייאוף עליה לבית עולמי ב'. לא התייצבה למשחק ונבחרת ישראל עלתה לבית עולמי ב'.
מוות בוונציה
פרק שלישי
תחילה הגיע אשנבאך לאחד מהאיים בים האדריאטי ממערב ליוון, אך האווירה הפרובינציאלית של התיירים הרבים דחתה אותו, ולאחר שבוע עשה דרכו לוונציה בספינת קיטור. על סיפונה של אותה ספינה פגש אשנבאך דמות דמונית נוספת, לכאורה צעיר מטורזן, למעשה מתחזה, איש זקן ששערו צבוע בצבע אדום, פניו מאופרים בסומק מרוח, טורי שיניו הם תותבת צהובה, וידיו עטורות בטבעות, מוקיון שהצטרף לקבוצת צעירים והתנהג כבן-גילם. דמות זו הבעיתה את אשנבאך בזיוף שבה, כאילו לעגה לתפיסת עולמו המהוגנת.
אשנבאך נסע בגונדולה שחורה, המזכירה ארון מתים מרופד הנוסע על פני המים. ותוך כדי הנסיעה התברר לו כי הוא שבוי בידי גונדולייר מזויף, בעל גבינים אדומים, דיבורו של הגונדולייר היה חצוף ומתגרה, ואשנבאך פחד שיתנכל לו, אך בסופו של דבר ייתכן כי דמות זו, המתגלית דרך עיניו של אשנבאך, היא דמות סתמית שאשנבאך העניק לה איכות גורלית שטנית.
חדרו של אשנבאך בבית המלון היה מפואר, ובעודו עומד משקיף אל הים, נישאו מחשבותיו אל מראהו האפל של הים, והסיפור סוטה ליסוב על הבדידות. הוא טוען בתוגה כי תחושותיו של האדם הבודד עמוקות יותר - אך גם עמומות יותר מאלה של איש החברה. הבדידות מולידה את היופי הנועז, המצמרר, אך גם את "המופקר, הסוטה, האבסורדי והאסור". בסעודת הערב אשנבאך הבחין לראשונה בנער הפלאי, ביופיו המרהיב שהעלה על הדעת "פסל יווני מן הזמנים היותר נעלים... חן חד פעמי ואישי כל כך".
עלילת הסיפור
כעבור זמן קצר מחזרתם למלון עזבו אורחים רבים, ופשטו שמועות כי מגפת כולרה פרצה בעיר. בדיעבד לא הייתה זו מגפה קשה אך היו מספר מקרי מוות. מאן וחבורתו לא ידעו בתחילה דבר על כך ולא ייחסו חשיבות לעזיבת האורחים, וכאשר שאלו בעניין נאמר להם כי מדובר באחד מהפגעים אותם נושאת רוח השירוקו, והיא עתידה לחלוף בקרוב. מאן פנה אל משרד התיירות "קוק" כדי לסדר את השיבה למינכן, אך שם, להפתעתו, אמר הפקיד האנגלי כי "אילו הייתי במקומכם לא הייתי מזמין את קרון השינה רק בעוד שמונה ימים, אלא כבר ליום המחר, כי לידיעתכם: אירעו כמה מקרים של כולרה, דבר שמסתירים ומטשטשים. אין איש יודע עד כמה תתפשט המגפה. בוודאי שמתם לב כי אורחים רבים עזבו את המלון". פקיד הגון זה הציל כנראה את חיי מאן ומשפחתו, ומאן גמל לו בתמורה בתיאור הולם בנובלה. יום לפני עזיבתו עזבה גם המשפחה הפולנית את המלון.
אשנבאך בדמות מאהלר
על רקע הנחות אלו החליט לוקינו ויסקונטי, במאי הסרט מוות בוונציה (Morte A Venezia), לעצב את דמותו של אשנבאך כמלחין (ולא כסופר) בעל תווי פנים הדומים לאלו של מאהלר. כמו כן, מוזיקת הרקע של הסרט נלקחה באופן בלעדי מהסימפוניה השלישית ומהסימפוניה החמישית של מאהלר.
תרגומים לעברית
על תרגומה המיוחד של הנובלה, שדרש ביטויים התואמים את הלכי הנפש שהציג תומאס מאן בדמותו של אשנבאך, כתבה המתרגמת:
1,000 מקומות מופלאים לראות לפני שנמות
תרגום לעברית של הספר יצא לאור בשנת 2006 בהוצאת ידיעות אחרונות.
Da Real World
Da Real World (בעברית: העולם האמיתי) הוא אלבום האולפן השני של הראפרית האמריקאית מיסי אליוט. האלבום יצא לאור ב-22 ביוני 1999, על ידי חברת התקליטים אטלנטיק רקורדס.
המחנכים
עלילה
הסיפור סובב סביב שלושה צעירים אנטי-קפיטליסטים ואנרכיסטים אשר חיים בברלין: יול, החבר שלה פטר, והחבר הכי טוב שלו יאן.
מרי (שדה גז)
היסטוריה
המאגר התגלה על ידי שותפות ים תטיס, שהוקמה על ידי שותפויות האנרגיה "דלק קידוחים" ו"אבנר חיפושי נפט", בשיתוף חברת "נובל אנרג'י" האמריקנית בפברואר 2000. הקידוח הראשון, "מרי 1" הכיל 10 מיליארד מ"ק גז ברמת ודאות גבוהה, באפריל 2000 מאגר גז גדול התגלה גם בקידוח "מרי 2". באפריל 2001 בוצע קידוח אימות "מרי 3", לעומק של 2,553 מטר, מתחת לשכבת המטרה העיקרית של שדה מרי (הממוקמת בעומק של 1,970 מטר), בה נמצא גז טבעי בשכבות חול איכותיות ונקבוביות בעובי של כ-140 מטר.
אריה פילץ
ביוגרפיה
ב-1954 היה מ"גיבורי" הפרשה שהייתה אחת העילות לתביעת הדיבה שהגיש עמוס בן-גוריון כנגד ארגון שורת המתנדבים.
היה נשוי לפֶּסיה (נפטרה ב-1967). בנו היה הקבלן והיזם אברהם פילץ.
הסימפוניה השלישית של בטהובן
פרקים ומשתתפים בנגינה
היצירה מתוזמרת לשני חלילים, שני אבובים, שני קלרינטים בסי במול, שני בסונים, שלוש קרנות, שתי חצוצרות, טימפני, וחטיבת כלי הקשת הרגילה הכוללת שני תפקידי כינורות, ויולות, צ'לים, וקונטרבסים. ביצוע רגיל נמשך בין 44 עד 55 דקות.
משמעות היצירה
היצירה נחשבת אבן דרך בהיסטוריית המוזיקה הקלאסית ממספר סיבות. אורך היצירה הוא בערך כפול מאורך כל סימפוניה של היידן או מוצרט – הפרק הראשון ארוך כמעט כמו סימפוניה שלמה מהתקופה הקלאסית המוקדמת (דוגמת אלו של קרל פיליפ עמנואל באך). היצירה גם מכסה שטח רגשי נרחב יותר מאשר יצירות אחרות, וכך היא נחשבת לעיתים קרובות כמסמנת את תחילת התקופה הרומנטית במוזיקה. הפרק השני בעיקר מציג טווח רגשות גדול, מהסבל של נושא מארש האבל הראשי ועד לנחמה היחסית של הפרקים השמחים יותר הכתובים בסולמות מז'וריים. סיום הסימפוניה מראה טווח דומה, ובעלת חשיבות בתרשים הכולל שלא נשמע בפועל קודם לכן – בעוד שבסימפוניות מוקדמות יותר הסיום היה סוף קצר ויחסית חסר תוכן, כאן הוא סט ממושך של וריאציות ופוגות לנושא שבטהובן במקור כתב למוזיקת הבלט שלו "יצירי פרומתאוס". הנושא מהווה את הבסיס גם לסט של חמש־עשרה וריאציות ופוגה לפסנתר במי במול מז'ור אופוס 35 (מכונה גם "וריאציות פרומתאוס" או "וריאציות ארואיקה").
הגרלת המגרשים לאחוזת בית
תיעוד האירוע
האירוע צולם באותו יום על ידי אברהם סוסקין והצילום הוא אחד המפורסמים בתולדות תל אביב. בצילום נראות כל המשפחות המייסדות מתגודדות סביב ההגרלה על רקע אזור שומם לגמרי.
ישראל גרנית
ביוגרפיה
לאחר המלחמה מונה למפקד בית הספר לקצינים, בתקופתו עבר בית הספר למצפה רמון. ב-1968 השתחרר משירות הקבע. במילואים פיקד על חטיבה 670. במלחמת יום הכיפורים גויס למילואים ושירת כראש המטה באוגדה 252 תחת פיקודו של אלברט מנדלר, במהלך המלחמה הקים כוח ששוב זכה לכינוי "כוח גרנית" ופיקד על החזית הדרומית בסיני. במהלך המלחמה נהרג בנו, שהיה קצין מילואים בחיל השריון, בקרב ההבקעה נגד הצבא הסורי בציר קוניטרה-דמשק, בכפר חאן-ארנבה.
מיקרוסקופ כוח אטומי
עקרון פעולה
התוצאה המתקבלת לאחר סריקת פני השטח של החומר באמצעות המיקרוסקופ היא טופוגרפיה תלת־ממדית של הדגם. לא ניתן להסיק ממנה את הרכב החומר, אלא רק את צורת פני השטח, בדיוק גבוה מאוד.
אורנגאוטן טפנולי
גילויו של המין וקביעתו כמין נפרד
אוכלוסייה מבודדת של אורנגאוטנים בדרום טפנולי דווחה לראשונה על ידי משלחת שעברה באזור בשנת 1997, אך אוכלוסייה זו לא הוכרה כמין נפרד (מהאורנגאוטן הסומטרי) באותה העת. האורנג אוטנג הטפנולי הוכר כמין נפרד רק בשנת 2017, בעקבות מחקר פילוגנטי. המחקר אסף דגימות גנטיות מ-37 פרטים, וכן ביצע בדיקות מורפולוגיות עבור 33 פרטים בוגרים זכרים. מרכיב מרכזי של המחקר היה שלד של זכר בוגר אשר מת לאחר שנורה ונפצע על ידי תושבים מקומיים (שלד שנהפך כיום להולוטייפ בעקבות ההכרה בו כמין נפרד). בחינת השלד הובילה למסקנה שישנם הבדלים ברורים במאפיינים הפיזיים בין השלד לבין הפרטים של אורנג אוטנג סומטרי שנבחנו, במיוחד בהקשר של הגולגולת והשיניים. המחקר הגנטי הראה גם שהאוכלוסייה בדרום טפנולי צריכה להיחשב כמין נפרד, כיוון שמבחן בשיטת ניתוח גורמים ראשיים על שתי דגימות שנלקחו מאוכלוסייה ושתי דגימות של אורנגאוטנים סומטרים, הוכיח שהם שונים זה מזה באופן מובהק.
הכתרת מלכי בריטניה
אנשי כמורה
הארכיבישוף מקנטרברי, הראשון בסדר העדיפות מבין כל אנשי הכמורה האחרים ואנשי הציבור, להוציא את משפחת בית המלוכה, הוא אשר מנחה באופן מסורתי את טקסי ההכתרה. בעת העדרו, עשוי בישוף אחר לתפוס את מקומו. החלפתו של הארכיבישוף מקנטרברי בבישוף אחר נעשה במספר טקסים בעבר: ויליאם הראשון הומלך על ידי הארכיבישוף מיורק, זאת כיוון שהארכיבישוף של קנטרברי הוצא מחוץ לכנסייה על ידי האפיפיור. אדוארד השני הומלך על ידי הבישוף של וינצ'סטר כיוון שהארכיבישוף מקנטרברי לא היה באנגליה באותה עת. מרי הראשונה, שהייתה קתולית, סירבה להכתרתה בידי הארכיבישוף הפרוטסטנטי מקנטרברי והטקס נוהל על ידי הבישוף מווינצ'סטר. כאשר אליזבת הראשונה הוכתרה, הייתה משרת הארכיבישוף מקנטרברי פנויה והבישוף של קרלייל ביצע את הטקס. לבסוף, כאשר ג'יימס השני הודח והוחלף בשלטונם המשותף של ויליאם השלישי ומרי השנייה, הארכיבישוף מקנטרברי סירב להכיר בריבונים החדשים והחליף אותו בטקס הבישוף של לונדון. מכאן שכמעט בכל המקרים שבהם הארכיבישוף מקנטרברי לא השתתף בטקס, מילא את מקומו איש כמורה בכיר אחר. בסדר החשיבות הכנסייתי, הארכיבישוף מיורק הוא השני לאחר הארכיבישוף מקנטרברי, אחריו לפי הסדר באים, הבישוף של לונדון, הבישוף של דרהאם והבישוף של וינצ'סטר. אליזבת' הראשונה הוכתרה על ידי הבישוף של קרלייל, שאיננו בעל חשיבות מיוחדת בהיררכיה הכנסייתית באנגליה, זאת כיוון שאנשי הכמורה הקתוליים הבכירים במדינה התנגדו לביצוע טקס דתי למלכה פרוטסטנטית אשר הנהיגה רפורמות דתיות.
משיחה והכתרה
הלורד גרייט צ'מברלין מציג בפני המלך את הדורבנות, המסמלים אבירות. הארכיבישוף של קנטרברי, כשהוא נעזר בבישופים, מביא למלך את חרב המדינה. אז נעטף המלך בגלימה נוספת, הפעם זוהי הגלימה המלכותית והכובע המלווה אותה, זאת מעל הסופרטוניקה. לאחר מכן מביא הארכיבישוף למלך מתכשיטי המלכות. ראשית הוא מביא את גלובוס המלוכה, כדור זהב חלול שעליו אבנים יקרות וחצי-יקרות. על ראש הגלובוס יש צלב והוא מסמל את שלטונו של ישו על העולם (ראו תמונת אליזבת הראשונה בהכתרתה). הגלובוס חוזר אל המזבח מיד לאחר שהוצג למלך. בשלב הבא המלך מקבל טבעת המייצגת את ה"נישואים" שבינו לבין האומה. אחר מובאים למלך השרביטים, ראשית "שרביט היושר והרחמים" (המאופיין בכך שבראשו פסלון יונה המייצג את רוח הקודש) ו"שרביט אדוארד הקדוש" (שבתוכו משובץ יהלום קולינן I, היהלום המלוטש הגדול בעולם). בעת שהמלך אוחז בשני השרביטים, הארכיבישוף מקנטרברי מניח על ראשו של המלך את כתר אדוארד הקדוש. כל הציבור קורא "אל נצור המלך (או המלכה)", והאצילים מניחים על ראשם את כתריהם. בשלב זה נורים מטחי תותחים ממצודת לונדון ומבשרים על ההכתרה.
האחים בדיר
חייהם המוקדמים
בתחילת שנות ה-80, עם הקמתה של חברת בזק, הותקנו בכפר טלפונים ציבוריים ופרטיים בבתים. לאור בידודם החברתי בילו האחים זמן רב במשחקים עם הטלפון עד שהבחינו בצלילי רקע שהופיעו בקו לאחר חיוג המספרים. צלילים אלו היו למעשה פרוטוקול התקשורת של הטלפון עם המרכזיה. האחים בדיר החלו לחקור את הצלילים שמפיקים לחצני הטלפון (DTMF), וגילו כי באמצעות הקשת צירופים שונים ניתן לשלוח פקודות למערכות הטלפוניה. באמצעות חוש השמיעה הצליחו להבדיל בין תדרי הצליל השונים ואף לחקות חלק מהצלילים בעזרת גרונם כדי להטעות את המרכזיה ולאפשר שיחות חינם.
המעצר והמשפט
לאחר חקירה מאומצת שנמשכה 15 חודשים נעצרו האחים בדיר וב-26 באוקטובר 1999 הוגש כתב אישום נגדם. המשפט כלל 40,000 מסמכים, 1,800 קלטות ו-200 עדים.
הלפרין
קישורים חיצוניים
}}
רבי-הרגליים
אבולוציה
רבי הרגליים בתקופת הדבון והקרבון גדלו מאוד, עקב אחוז החמצן הגבוה באוויר, שהיה כמעט כפול מהיום. בשל כך ובשל מיעוט הטורפים היבשתיים מינים קדמונים הגיעו לגדלים עצומים בהשוואה למינים בימינו. הגדול שביניהם היה הארתרופלאורה, אשר נחשב לפרוק הרגליים היבשתי הגדול ביותר שהלך על פני האדמה, כשאורכו הגיע ל-2.6 מטר.
קאי מונק
קאי הארלד ליינינגר מונק (דנית: Kaj Harald Leininger Munk; 13 בינואר 1898 – 4 בינואר 1944) היה מחזאי דני וכומר לותרני אשר נודע במעורבותו החברתית. נרצח על ידי הגרמנים במהלך כיבוש דנמרק במלחמת העולם השנייה. הוא מונצח כקדוש נוצרי בלוח השנה של הקדושים של הכנסייה הלותראנית. מחזהו הנודע ביותר Ordet עובד לקולנוע.
קורות חייו
הגסטפו עצר את מונק בליל 4 בינואר 1944, חודש לאחר שהפר איסור של הגרמנים ונשא דרשה בקתדרלה הלאומית בקופנהגן. גופתו של מונק נמצאה למחרת בבוקר בתעלה לצד הכביש באזור הכפרי ליד סילקבורג ועליה פתק ובו נכתב "חזיר, בכל זאת פעלת למען גרמניה" בהלווייתו של מונק השתתפו 4,000 דנים.
צ'י
הצ'י בפילוסופיה הסינית
לפי הפילוסוף הדאואיסטי ג'ואנג דזה הרוח היא הצ'י של העולם. מעבר לכך, הוא תיאר את הכוחות המיסטיים המנוגדים יין ויאנג כ"צ'י הגדול ביותר". הוא תיאר את היווצרות עובר האדם כהצטברות של צ'י:
ברפואה הסינית
לפי תורות המזרח קיימת ביקום ובכל גוף אנרגיית החיים שהיא הבסיס לבריאות הנפשית והפיזית. המצדדים בקיומו של הצ'י, טוענים כי ניתן לראות בבהירות את השפעותיו. הדעה המקובלת כיום, בין רבים מאנשי מדע והרפואה הקונבנציונלית, היא כי מצבי בריאות וחולי מושפעים גם מדברים שקשה יותר לכמת, כגון קיומו של לחץ נפשי, היעדר מוטיבציה, או לחלופין קיומם של אושר והומור. טענת התומכים בנושא היא שניתן להשתמש בטיעון זה כדי לאשש או לפחות לעורר ספק סביר, בדבר קיומה של אנרגיית החיים (או הצ'י) והשפעתה על בריאותו של האדם, כחלק משלים של המושג המופשט "נפש".
טאי ג'י צ'ואן
טאי ג'י צ'ואן (סינית מסורתית: 太極拳; סינית מפושטת: 太极拳; פין-יין: Tàijíquán), הידועה גם בשם טאי צ'י במערב, היא אמנות לחימה סינית פנימית המתורגלת לרוב לצורכי בריאות ושיקום רפואי, ולא למטרות לחימה, אם כי זה הוא יעודה ההיסטורי. הטאי ג'י מאופיין בתנועות רכות ואיטיות ביחס לאמנויות לחימה אחרות ותשומת לב מדיטטיבית לתנועה. בשנות החמישים "עמותת הספורט הסינית", גוף ממשלתי בסין, פיתחה ופישטה את אמנות הלחימה ויצרה תרגול הנקרא "24 היציבות", מטרתו הייתה להנחיל תרגול להמונים שיועיל לבריאות הציבור.
חלון ראווה
חלון ראווה (גם: "ויטרינה") הוא חלון הממוקם בחזית חנות ופונה לעבר העוברים ושבים. הוא מציג מדגם מייצג של מוצרי החנות או מבחר של מוצרים אטרקטיביים במיוחד, ונועד לפתות לקוחות פוטנציאליים החולפים על פניו להיכנס לחנות, בעקבות הרושם הראשוני שיצר אצלם חלון הראווה על המוצרים שבחנות. משכך, חלון הראווה הוא כלי שיווקי חשוב.
ניווט אסטרונומי
ניווט אסטרונומי משתמש בגרמי השמים על מנת למצוא את המיקום, וזאת בניגוד לשיטות ניווט אחרות כגון ניווט חופי. בניווט אסטרונומי ישנן מספר שיטות למציאת המיקום בעזרת גרמים שמימיים.
שיטה למציאת "קו אתר"
יש לחזור על הפעולה מספר פעמים ועל ידי הרצת תכווינים ניתן למצוא מיקום מדויק.
גוטפריד פוקס
גוטפריד פוקס (בגרמנית: Gottfried Fuchs; 3 במאי 1889 - 25 בפברואר 1972) היה שחקן כדורגל גרמני-יהודי, ששרד את השואה. היה השחקן היהודי הראשון ששיחק בנבחרת גרמניה בכדורגל. מחזיק עדיין בשיא השערים שנכבשו במשחק אחד (10 גולים) שכבש במשחק של נבחרת גרמניה מול נבחרת רוסיה בשנת 1912.
אמפיתיאטרון קסטרנסה
שרידי התיאטרון שרדו בשל שילובם בתוך חומת אורליאנוס.
אנטוניו לבריולה
אנטוניו לבריולה (באיטלקית: Antonio Labriola; 12 ביולי 1843 - 12 בפברואר 1904) היה פילוסוף וסוציאליסט ונחשב לאבי המרקסיזם האיטלקי. ניכר כי כיום הוא יחסית נשכח, ומוכר פחות מהאנשים עליהם השפיע, כגון קרוצ'ה, גרמשי ואף זאב ז'בוטינסקי.
ביוגרפיה
במחצית השנייה של שנות ה-80 של המאה ה-19, בתגובה לתנועה עממית ספונטנית שהתפתחה סביב גריבלדי ובאקונין (אבי הניהיליזם הרוסי), החל לבריולה לנוע יותר ויותר שמאלה במפה הפוליטית. בעיניו, המדינה הפכה לשבויה יותר ויותר בבורגנות מושחתת ודקדנטית. עם זאת, הוא האמין כי מהפכה דמוקרטית לחלוטין תיתכן רק אם היא תגן קודם כל על מעמד הפועלים העירוני. סביב 1890 החל לבריולה להתעמק בעבודות של מרקס ואנגלס והשתכנע כי הכוח המהפכני היצירתי ביותר בעולם המודרני הוא התנועה הסוציאליסטית.
INSEAD
רשת הבוגרים הישראלית של INSEAD מונה כ-500 בוגרים, ביניהם מנכ"ל נייס ברק עילם, מנכ"ל משרד האוצר לשעבר חיים שני, משקיע ההון סיכון אורן זאב, בעלת השליטה בעיתון הכלכלי גלובס אלונה בר-און, שר החינוך יואב קיש ובכירים אחרים.
נוכחות גלובלית
INSEAD פועל בארבעה קמפוסים ברחבי העולם. הקמפוס המקורי בפונטנבלו, צרפת נוסד ב-1957. בשנת 2000, המכון פתח קמפוס נוסף בסינגפור, ב-2007 נפתח הקמפוס השלישי באבו דאבי וב-2020 נפתח הקמפוס הרביעי בסן פרנסיסקו, ארצות הברית.
הצל של הענק
עלילת הספר
שאר הספר מתעסק בניסיותיו של פיטר ליצור ממשל עולמי מאוחד תחת אמנת "האנשים החופשיים של כדור הארץ", בזמן שלעלי מהליגה המוסלמית, וווירלומי שהפכה לאלה בהודו יש תוכניות אחרות ל"איחוד" העולם.
ברנט ספיינר
לאחר "מסע בין כוכבים"
ספיינר הופיע בסדרות הטלוויזיה "Deadly Games", "Dream On", "פרייז'ר", "חברים", "Gargoyles", "חוק וסדר: כוונה פלילית", "משתגעים מאהבה", "בגבולות המסתורין". בסדרת "המפץ הגדול" ו-"ג'ואי" הוא הופיע בתפקיד עצמו. הוא השתתף בסרטי הקולנוע "הטייס", "אחי איפה האוטו שלי", "קוראים לי סם", "היום השלישי", "The Master of Disguise", "Out to Sea", "פנומן", "The Ponder Heart", ו-"סאות' פארק: גדול יותר, ארוך יותר ולא מצונזר". הופעות שלו בסרטי טלוויזיה במהלך תקופה זו כוללים את המחזמר "Geppetto" משנת 2000, ואת התפקיד של ארל מילר, המנהל ואיש-סודה של דורותי דאנדריג', בהפקת HBO של "Introducing Dorothy Dandridge".
בשנת 2004 חזר ספיינר אל "מסע בין כוכבים", כשהוא מופיע כד"ר אריק סונג, מאבותיו של ד"ר נוניאן סונג, יוצרו של האנדרואיד דאטה, אשר את דמותו גילם בשלושה מפרקי "מסע בין כוכבים: אנטרפרייז": "Borderland", "Cold Station 12" ו-"The Augments". כמו כן, הוא הופיע שוב כדאטה בפרק הסיום של סדרה זאת, "These Are the Voyages...", בהופעת קמאו (קול בלבד).
בשנת 2005 הופיע ספיינר בסדרת המדע-בדיוני "Threshold", אשר בוטלה בחודש נובמבר של אותה השנה, לאחר 13 פרקים. בשנת 2006 הוא הופיע בסרט קומדיה באורך מלא, "Material Girls", יחד עם האחיות הילרי והיילי דאף.
בשנת 2008 שיחק ספיינר את דמותו של ד"ר סטרום בסרט הפרודי "סופרהירו". בשנה שלאחר מכן, הוא גילם את עצמו בפרק "איש משפחה" בשם "Not All Dogs Go to Heaven".
מטריצה מלווה
כל מטריצה בגודל n על n אשר הפולינום המינימלי שלה הוא ממעלה n דומה למטריצה המלווה של הפולינום המינימלי שלה.
מטאו ריוולטה
2013
באליפות העולם שנערכה בברצלונה ספרד ביולי 2013 סיים ריוולטה במקום שישי במשחה שליחים 4x100 מטר מעורב בתוצאה של 3:34.06 דקות, במקום שביעי במשחה ל-100 מטר פרפר בתוצאה של 51.65 שניות, בשלב חצי הגמר הוא קבע שיא אישי חדש של 51.64 שניות ובמקום 18 במשחה ל-50 מטר פרפר בתוצאה של 23.65 שניות.
Simple Network Management Protocol
Simple Network Management Protocol (ראשי תיבות: SNMP, בתרגום חופשי: פרוטוקול פשוט לניהול רשת) הוא פרוטוקול תקשורת לניהול התקני רשת (Network elements) ברשתות IP. הפרוטוקול מאפשר להגדיר את תצורת ההתקן (Configuration), ולאסוף מידע מהתקן הרשת לגבי מצבו (Status) ולגבי הגדרות התצורה שלו. רשת המנוהלת באמצעות SNMP מורכבת מתחנות ניהול רשת (Network Management Stations) הכוללות יישום לניטור ולשליטה בהתקני הרשת. התקני רשת הם התקנים כגון מתגים, נתבים, שרתים ועוד, הכוללים סוכני ניהול המתקשרים עם תחנת ניהול הרשת, באמצעות פרוטוקול SNMP, ומבצעים את הוראותיה.
פרוטוקול SNMP פועל בשכבת היישום במודל OSI. והוא משתמש בפרוטוקול TCP/IP ועובד מעל UDP בפורטים 161 ו-162. הפרוטוקול פועל במודל שרת–לקוח, כאשר צד הסוכן הוא השרת ותחנת הניהול היא הלקוח.
מודל הנתונים
התקני רשת המנוהלים בעזרת SNMP, משמשים לפונקציות שונות ומיוצרים על ידי יצרנים שונים. על כן ייתכן שחלק מהמידע המשמש להגדרות תצורת ההתקן או המידע המשקף את מצב התקן יהיה שונה מהתקן להתקן. כדי ליצור שפה משותפת לתחנת הניהול ולהתקן הרשת, יש צורך ליצור מודל המיצג את המידע בהתקן הרשת ולהכיר את אותו מודל לתחנת הניהול.
גביע הפדרציה 2007
תחרויות אזוריות החלו באפריל 2007 ומשחק הגמר הסתיים ב-16 בספטמבר 2007.
מרילין מנסון (להקה)
היסטוריה של הלהקה
מנסון מתואר לעיתים קרובות כחבר וככומר ממונה בארגון "כנסיית השטן" הדוגל ב. למעשה, מנסון מונה לכומר של כבוד, תואר הניתן על ידי הארגון, גם אם אין קשר בין הארגון למקבל התואר, בניגוד לכומר או לכוהן-דת שמקדישים את חייהם כדי להטיף לאחרים. למרות זאת, מעריצים רבים עדיין קוראים למנסון Rev. Marilyn Manson (הכומר מרילין מנסון) והתואר אף מופיע בקרדיטים של האלבום Antichrist Superstar.
עמלק
בתורה מסופר שעמלק התקיף את בני ישראל לאחר שיצאו ממצרים, בתנ"ך מסופר כי כבש את ציקלג, עירו של דוד, בעת שהותו בארץ הפלשתים. העם העמלקי התקיים כעם נווד לאורך המדבר שמדרום לים המלח ועד צפון חצי האי סיני במשך תקופת התנחלותם של בני ישראל בארץ ישראל ועד לתקופת המלוכה. אין ידיעות חוץ־מקראיות אודות עמלק.
בתורה
האזכור המוקדם ביותר של עמלק הוא בימי אברהם אבינו בסיפור מלחמת ארבעת המלכים את החמישה. שם מסופר שכדרלעומר מלך עילם ושלושת המלכים בני בריתו, הכו את שדה העמלקי סמוך לקדש, במסגרת מסע מלחמה בדרומה של ארץ ישראל.בהמשך מוזכר עמלק כבנה של תמנע פילגשו של אליפז בנו של עשו. עמלק נמנה עם אלופי עשו היינו, אחד מראשי המשפחות או ראשי השבטים של אדום. על פי הפרשנות המסורתית עמלק בנה של תמנע הוא אבי העם העמלקי, היינו העם העמלקי היה שבט אדומי מצאצאי עשיו. באזכור "שדה העמלקי" בימי אברהם אבינו רואים הפרשנים המסורתיים כשימוש בשמו המאוחר של המקום, ולא כראיה לקדמוניותו של עמלק. מנבואת בלעם עשויה לעלות תמונה שונה. בנבואתו, מזכיר בלעם את עמלק בנפרד מאדום ורואה בעמלק "ראשית גויים". הבנת החוקרים היא שכוונת מילים אלו לכך שעמלק הוא מהעמים הקדומים ביותר, וממילא הוא אינו חלק מהעם האדומי. עם זאת, בפרשנות היהודית המסורתית נמצאים ביאורים נוספים לביטוי זה. יש המפרשים את הביטוי "ראשית גויים", כעם הראשון שנילחם בעם ישראל, ויש המפרשים שעמלק הוא ראש לגוים, דהיינו מחשובי וגיבורי העמים.
בספר שמואל
את הבשורה על מות שאול ויהונתן במלחמה בפלשתים בהר הגלבוע מקבל דוד מנער שמזדהה בפניו כעמלקי וטוען כי הזדמן למקום לאחר פציעתו של שאול וביצע בו המתת חסד כבקשתו. דוד בתגובה שואל אותו כיצד לא ירא לשלוח ידו ב"משיח ה'" (הכוונה לשאול שנמשח למלך בהוראת אלוהים) ומורה לנעריו להורגו.
יהודים במשחקים האולימפיים
אולימפיאדת מלבורן (1956)
ספורטאים יהודים רבים השתתפו במשחקים במלבורן. השתתפו כ-50 ספורטאים, מתוכם 14 במשלחת ארצות הברית, 10 במשלחת הסובייטית ו-11 במשלחת הונגריה. 20 יהודים מחמש מדינות שונות עסקו בסיף.
אולימפיאדת מינכן (1972)
השחיין היהודי, מארק ספיץ, שבר שבעה שיאי עולם וזכה בשבע מדליות זהב. לאחר חטיפת הספורטאים הישראלים, החליטו אנשי המשלחת האמריקאית למלט את ספיץ מהאולימפיאדה מחשש שינסו לפגוע בו עקב היותו יהודי.
עמלק
מחיית זכר עמלק
מחיית זכר עמלק היא ציווי מקראי בספר דברים, ומסווגת כמצוות עשה במניין תרי"ג המצוות, המצווה להכרית את זרעו של עמלק, העם שעל פי המקרא לחם עם בני ישראל עם צאתם ממצרים. המצווה מתבססת על הפסוק "וְהָיָה בְּהָנִיחַ ה' אֱלֹהֶיךָ לְךָ מִכָּל אֹיְבֶיךָ מִסָּבִיב בָּאָרֶץ אֲשֶׁר ה' אֱלֹהֶיךָ נֹתֵן לְךָ נַחֲלָה לְרִשְׁתָּהּ – תִּמְחֶה אֶת זֵכֶר עֲמָלֵק מִתַּחַת הַשָּׁמָיִם".
בימינו בטלה משמעותה העיקרית של המצווה, מכיוון שלא ניתן לזהות עם המזוהה אתנית עם עמלק; חז"ל קשרו זאת לסנחריב, אשר "בלבל את האומות" על ידי הגלייתן ממקום למקום. בנוסף, ספר דברי הימים כבר מתארך לימי המלך חזקיהו את השמדתו הסופית של עמלק כעם.
וראייטי (ארגון)
סיכות לב הזהב
סיכות לב הזהב הופיעו לראשונה בארגון וראייטי הבריטי ביום ולנטיין של שנת 1991, ומאז התפשטו ברחבי העולם. מאז הצגתן, יותר מחמישים מיליון סיכות נמכרו ברחבי העולם, וסיפקו יותר מ-100 מיליון דולר עבור ארגון וראייטי, והמיזמים הרבים שלו עבור ילדים.
חנטשין
חנטשין (, חנצ'יני) היא עיירה בחבל קיילצה שבפולין, על שפת נהר סילניצה, כ-15 ק"מ מקיילצה ושימשה בעבר מקור לאבן גיר לצורך ייצור סיד. בעיירה החלה את דרכה חסידות חנטשין, וכן ישבו בה רבנים מפורסמים שנקראו על שם העיר. נכון לשנת 2006, אוכלוסייתה של העיירה עומדת על 4,252 תושבים, והמבצר העתיק בקרבתה מהווה מוקד משיכה לתיירים.
היסטוריה מוקדמת
רבנים מפורסמים מעיר זו הם רבי חיים שמואל מחנטשין - נכדו של החוזה מלובלין, וכן רבי משה מחנטשין (נין רבי דוד הלוי, מחבר הספר טורי זהב), מורו וחברו של מחבר הספר מאור ושמש - הרב קלונימוס הלוי מקרקוב.
מלחמת העולם השנייה
500 יהודים עניים ברובם, נבחרו בפקודת הגרמנים בידי היודנרט וגורשו למחנה העבודה האסאג בצ'נסטוחובה באפריל 1942. ביולי, 105 נוספים נבחרו לגירוש למחנות עבודה אלו, אך לא נודע גורלם. יש הסוברים כי נרצחו בדרך. לקראת חיסול הגיטו נוספו 919 יהודים מגטו לופוצנו, ועוד יהודים רבים מעיירות הסביבה, ובסך הכל הגטו בעיירה הכיל כ-4000 יהודים בשיאו.
GMP
GMP בישראל
בהודעה לעיתונות שהוציא משרד הבריאות ביוני 2009, הכריז המשרד על השגת הסכם אשר יפטור את יצואני התרופות הישראלים מביצוע בדיקות מעבדה נוספות על אדמת אירופה. ההסכם נכנס לתוקף בשנת 2010. ישראל היא המדינה הראשונה שאינה מועמדת לכניסה לאיחוד האירופי שהצליחה להשיג הסכם מסוג זה.
תיאודור רות'קה
חייו
שיריו של רות'קה תורגמו לעברית בידי כמה מתרגמים, שאהבו את יצירתו, ובהם גיורא לשם, סבינה מסג, יואב איתמר, יעל גלוברמן, אורה סגל, וצביקה יעקבי, שתרגם את ספרו היחיד שיצא בעברית, "ילד על גג חממה", קובץ שירים, צילומים דפנה איכילוב, הוצאת עקד, תל אביב, 1995
רמון אוליבר
ביוגרפיה
בנו, מישל אוליבר, גם הוא שף ומחברם של ספרי בישול. בתו, שנטל אוליבר, היא גם היא טבחית.
קרל הקירח
קרל השני "הקירח" (בצרפתית: Charles II le Chauve, שארל הקירח; 13 ביוני 823 – 6 באוקטובר 877), בן לשושלת הקארולינגים, מלך על פרנקיה המערבית מ-843 עד מותו.
ביוגרפיה
קרל היה בנם של מלך הפרנקים לואי "החסיד", ושל אשתו השנייה, יהודית מבוואריה. עם לידתו אביו רצה לצרף את שמו לרשימת יורשי האימפריה הרומית הקדושה, אך נתקל בהתנגדותם של בניו מאשתו הראשונה: לותאר הראשון, לודוויג (או לואי) ופפין. בשנת 831, בגיל שמונה שנים בלבד, הכתיר אותו אביו ליורשו כקיסר האימפריה הרומית הקדושה, ולמלך איטליה. בשנת 833 הביסו שלושת האחים את אביהם, כלאו אותו ואת קרל, ושלחו את יהודית, אמו של קרל, למנזר, אך בשנת 835 חזר לואי החסיד לכס המלוכה. בשנת 838, עם מותו של אחיו פפין, קרל הוכתר למלך אקיטן על ידי אביו, אך האצילים בחרו למלך אקיטן את בנו של פפין. בשנת 840, אחרי מותו של המלך לואי החסיד, פרצה מלחמה על הירושה בין קרל לשני אחיו הנותרים. המלחמה נסתיימה בחוזה ורדן, (אוגוסט 843) שעל פיו חולקה האימפריה בין השלושה.
ורד פלדמן
ורד פלדמן (נולדה ב-4 בדצמבר 1981 בהרצליה) היא שחקנית טלוויזיה, קולנוע ותיאטרון ובדרנית ישראלית. כיום היא גם מומחית לשפת גוף.
טלוויזיה וקולנוע
בתחילת דרכה השתתפה פלדמן בדרמות הטלוויזיוניות: "הקרב על תל חי" (2000) של עודד רסקין ו"דברים קטנים באמת" (2003). ב-2006 זכתה לחשיפה משמעותית כשהחלה לגלם את דמותה של דריה זליג בטלנובלה של HOT, "האלופה". ב-2007 כיכבה בסדרת הדרמה של סיגל אבין "האקס המיתולוגי". ב-2008 גילמה את נגה ירושלמי בסדרה "אולי הפעם" ב-Yes. ב-2009 שיחקה בעונה השנייה של הסדרה "מסודרים" בתור כתבת חדשות בתחום הכלכלה, שירי הרמן, שמנהלת עם תומר רומן סודי. ב-2010 השתתפה בסדרה "לא לפני הילדים". ב-2011 הופיעה בסדרת הטלוויזיה "הצרות שלי עם נשים" בערוץ 10, כתמרה, האקסית של הדמות הראשית, ארי שניידר (דן שפירא). באותה שנה החלה להופיע גם בסדרת הדרמה של HOT "יחפים" בתפקיד ניר. ב-2012 השתתפה במיני סדרה "שביתה" שביים רני בלייר. בשנת 2013 שיחקה פלדמן בסדרת הילדים והנוער "גאליס" בתור סיוון שמואלוב, אחותו הגדולה של אלכס, שמתחזה למדענית וחוקרת מקורות זיהום. באותה שנה שיחקה גם בסרט "להישאר בחיים {זייתון)" שביים ערן ריקליס. ב-2014 שיחקה בסדרה "החממה" בתפקיד קארין פינטו, חוקרת ביוטרוריזם. באותה שנה השתתפה גם בסדרות הדרמה "מתים לרגע" ו-"משפחה טובה". ב-2015 החלה לשחק בסדרת הקומדיה "השוטר הטוב" בתפקיד דלית פסו. ב-2016 שיחקה בסדרת הדרמה של yes, "מלאך של אמא". ב-2017 חזרה לשחק בעונה השנייה של "מתים לרגע". ב-2018 השתתפה בסדרה "ד"ר קראז", המשודרת במכאן 33 ובסרטי הקולנוע: "10 אחוז ילדה שלי", "בית בגליל" ו"גיבור בעננים". ב-2020 השתתפה בפרק בסדרה הקומית "שב"ס". בשנת 2021 שיחקה את רונית, אימו של אופק בסדרה שקשוקה המשודרת בכאן חינוכית.
תיאטרון
לצד המשחק היא עוסקת גם בכתיבה ובימוי. ב-2016 כתבה וביימה מחזה לבני נוער בשם "דרך השלום", העוסק בתקשורת מקרבת. ב-2017 עיבדה וביימה את ההצגה "הכלב הקטן צחק" בתיאטרון תהל. ב-2018 החלה ללמד, להעביר סדנאות ולהרצות בנושא שפת הגוף.
איזדורה דאנקן
ביוגרפיה
הוריה של דאנקן התגרשו (ככל הנראה בשנת 1889), והאם וילדיה עברו לאוקלנד. מכיוון שהאם הייתה מוזיקאית, זכתה איזדורה לחינוך תרבותי-אמנותי. כבר בילדותה היא למדה בלט ועמדה על קצות אצבעותיה בנעלי הפוינט, אולם עד מהרה היא הגיעה למסקנה שהתנועה לא טבעית, ושלרקדן יש צורך בקשר ישיר עם הרצפה.
פסגת מיטשל
ראו גם
}}
A Girl like Me
מהאלבום יצאו ארבעה סינגלים: "SOS" אשר הפך לסינגל הראשון שלה שהגיע למקום הראשון בבילבורד, "Unfaithful" ו-"Break It Off", אשר הגיעו לעשירייה הפותחת במצעד הבילבורד ו-"We Ride", שלא הצליח לשחזר את ההצלחה של הסינגלים האחרים כאשר לא נכנס כלל לבילבורד. האלבום פורסם בגרסה מחודשת בגרמניה בלבד. האלבום הגיע למעמד פלטינה בארצות הברית.
מיקומים במצעדים ומכירות
באוסטרליה, האלבום נכנס למקום ה-9, ונשאר במצעד למשך 21 שבועות. כעבור כמה זמן האלבום הגיע למעמד פלטינה על מכירות של 70 אלף עותקים. בשווייץ האלבום הגיע בשיאו למקום ה-6 ונשאר במצעד במשך 39 שבועות ברצף. האלבום הגיע למעמד פלטינה על מכירות של 30 אלף עותקים. בסיום 2006 אלבום זכה להיות לאלבום ה-20 הנמכר ביותר בעולם. בבלגיה האלבום הגיע לראשונה למקום ה-45 במצעד אך הצליח להגיע בשיאו למקום ה-10. האלבום הצליח להגיע לעשרים העליונים גם בגרמניה, פורטוגל, הולנד, צרפת ודנמרק. סך הכל האלבום מכר 3.9 מיליון עותקים.
מוזיקה ומילים
מבחינת תוכן האלבום מדבר על חוויות של נערות. האלבום הוא אלבום אישי, ומדבר על מה שריהאנה רוצה להיות, דברים שבנות בגיל של ריהאנה באותו הזמן עוברות, ונושאים הקשורים גם לחיים האיישים שלה כמו רמאות, אהבה, שנאה ומסיבות. "SOS" מספר על בחור שנותן לבחורה שלו תחושה מטורפת של אהבה והיא זקוקה למישהו שיציל אותה מי זה. "Kisses Don't Lie" מדבר על בחורה שמאוהבת בבחור, אבל הוא תקועה באולטימטום כי היא פוחדת להיפגע. "Unfaithful" מתעדת את דעיכתו הטרגית של מערכת יחסים, כאשר אדם אחר מתחיל לבגוד. ריהאנה מכנה את עצמה בשיר כ"רוצחת" מכיוון שהיא לוקחת את חייו של הבחור הזה, מכאיבה לו ובוגדת בו. הוא יודע את זה וזה גורם לי להרגיש רע. זה הורג אותו לדעת שבחור אחר עושה אותה מאושר. "We Ride", עוסק באיך הבחור מבטיח שהם יהיו ביחד לנצח אבל היא ממשיכה לתאר את הרגעים שבו הוא עשה דברים שיכולים לקרוע אותה לגזרים. המילים של "Dem Haters" מתארת איך שנאה יכולה לגרום לאנשים להרגיש ואיך היא יכולה להביא אותם למטה. "Final Goodbye" מדבר על אישה שרוצה לבלות את שארית חייה עם הגבר שלה, אבל מרגישה שהיא צריכה לחשוף סודות מהעבר. "Crazy Little Thing Called Love", דומה בתוכנו ורעיונו ל-"SOS".
ביקורות
בביקורות השליליות יותר - קלף סאנה מ"ניו יורק טיימס" כתב: מלבד השירים "SOS", "Unfaithful" ו-"Break It Off", האלבום המפוזר הזה מלא בנפילות." בארי וולטרס מ"רולינג סטון" כתב: "הרגשתי שהאלבום לא מספק שום דבר אחר גאוני כמו הסינגל המוביל שלו. דאנסהול ואר אנד בי חסר תעוזה וגורם לתחושה משעממת אצל המאזין. אם כי "Kisses Don't Lie" ו-"Unfaithful" עוזרים להפוך את A Girl like Me להרבה יותר סימפתי." סאל סקיקומנטי ממגזין "סלנט" הרגיש שהבלדות באלבום "מבוגרות לפחות בעשור בשביל הכישרון הווקאלי הקטן של הזמרת בגיל ההתבגרות. כי על אף הסמפולים החכמים ב-"SOS", שירים איטיים ודביקים כמו 'Final Goodbye' או 'A Million Miles Away', הורגים את המומנטום שבאלבום." רוברט מ-MSN Music דרג את האלבום בדירוג שלילי, בדרגת: "נכשל".
SOS
SOS הוא הסינגל הראשון שיצא מתוך האלבום ב-27 במרץ 2006. השיר מכיל סימפולים ודגימות מתוך השיר של אד קוב ב-1965, שחודשה גם על ידי הצמד Soft Cell, ב-1981. השיר נמכר כעותק maxi פיזי. העותק כלל גרסאות רדיו ערוכות של השיר יחד עם גרסאות אינסטרומנטליות של השיר, וכלל גם את הסינגל "Break It Off". השיר זכה לביקורות חיוביות ממבקרי המוזיקה ששיבחו בעיקר את היכולות הקוליות ולאנרגיה של ריהאנה בשיר. השיר הגיע למקום הראשון במצעד הבילבורד, וניהיה לשיר הראשון של ריהאנה לעשות זאת. השיר גם הגיע למקום הראשון במצעד US Hot Dance Club Play ולמצעד הפופ האמריקאי, וכמו כן גם למקום השני בבריטניה. לשיר יצאו שני קליפים, אחד הרשמי והשני לקידום הקמפיין עם חברת "נייקי", ובוים על ידי כריס אפלבאום.
בזוס (נהר)
בזוס (בקטלאנית: Besòs, נהגה [bəˈzɔs]; בספרדית: Besós, בזוס) הוא נהר הזורם דרך קטלוניה, ספרד, שנוצר על ידי מפגש הנהרות מוגנט (Mogent) וקונגוסט (Congost). הוא נשפך לים התיכון. קו פרשת המים המלא שלו כולל את הערים הבאות: איגואפרדה, לה גריגה, סנט פוסט דה קמפסנטלס, קנובלס, גרנולר, מונמלו, מולט דל ואלס, מונטקאדה אי רייקסאק, סנטה קולומה דה גרמנה, ברצלונה וסנט אדריה דה בזוס. בשל האקלים הים תיכוני שלו, לנהר יש מנעד ופערים קיצוניים בזרימה בהתאם למזג האוויר.
היסטוריה
הפורום האוניברסלי לתרבויות, שהתקיים בברצלונה במהלך שנת 2004, אפשר יצירת אזור בילוי בשם פארק פסטיבל דה בזוס (Parc Fluvial del Besòs) בין הערים ברצלונה, סנטה קולומה דה גרמנה וסנט אדריה דל בזוס.
אלויסיוס גונזגה
תולדות חייו
יחד עם אמו, אביו ואחיו רודולפו יצא בשנת 1581 לספרד כחלק מפמלייתה של מריה, נסיכת ספרד, ארכידוכסית אוסטריה שעמדה להשיא את בתה לפליפה השני, מלך ספרד. בספרד גמלה בליבו החלטה להצטרף לישועים. ב-1584 שבה המשפחה לאיטליה. על אף שאמו תמכה בהחלטתו ללכת בנתיב דתי, סירב אביו להתיר לו להפוך לכומר ישועי (שאינו יורש את נחלות אביו) ופעל על מנת להשיג לו מעמד מנהלי של בישוף, שיאפשר לו לשאת במשרה חילונית במסגרת הכנסייה, כראוי ליורשו.
איקונוגרפיה
באיקונוגרפיה הוא מתואר כצעיר לבוש בגדי פרח-כהונה פשוטים עם פרח חבצלת אות לתומתו, גולגולת אות למותו בגיל צעיר, באמונה וצלב אות לרחמיו. לרוב מתואר ככורע ברך בתפילה. לעיתים תופיע מחרוזת תפילה אות לדבקותו או כתר מרקיזות זרוק או הפוך למרגלותיו, אות לויתורו על זכויות הירושה.
נארין דובלאטיאן
ביוגרפיה
בסוף 2010, דובלאטיאן הוציאה את הקליפ המוזיקלי הראשון שלה, שנקרא "יום ראשון יפה". היא הייתה מועמדת לפרס האמן החדש הטוב ביותר של 2010 בזכותו. היא הוציאה סינגל נוסף, "תסתכל לי בעיניים", ב-2011. היא שרה את השיר הזה בפרסי המוזיקה הלאומיים של ארמניה ב-2011. דובלאטיאן שרה שוב בטקס פרסי המוזיקה הלאומיים של 2012. היא שרה את הסינגל שלה "לרגליי". היא הייתה גם מועמדת לפרס האמן החדש הטוב ביותר של אותה השנה, וזכתה.
אושוויץ מונוביץ
מחנה ריכוז ועבודה בכפייה
רוב הרחבת המחנה הסתיימה בקיץ 1943; עם זאת, ארבעת הצריפים האחרונים נבנו לאחר שנה.
היחס לאסירי המחנה
בין האסירים המפורסמים ששרדו את מחנה מונוביץ ניתן למנות את הסופר זוכה פרס נובל לשלום אלי ויזל, הסופר והכימאי פרימו לוי, ובמאי הסרטים ווילי הולט.